 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቅልዉላዉ ጥልያን ፕረዚደንት ጥልያን ክኽሰስ ተሓቲቱ 28 ጉንቦት 2018 ምንጪ ስእሊ, Reuters መራሒ ዓብዪ ፖለቲካዊ ሰልፊ ጥልያን ንሚኒስትርነት ፋይናንስ ዘቕረቦ ዉልቀሰብ ድምጺ ብድምጺ ናይ ምስዓር መሰሉ ተጠቒሙ ዝነጸጎ ፕረዚደንት እታ ሃገር ሰርጂዮ ማታሬላ ክኽሰስ ሓቲቱ ዝለዓለ ተቐባልነት ዘለዎ መራሒ ሰልፊ ፋይፍ ስታር ሊጒ ማዮ እቲ ፕረዚደንት ትካላዊ ቅልዉላዉ ኣስዒቡዩ ክብል ኸሲሱ ትማሊ ሰንበት ብቐዳማይ ሚኒስትር እታ ሃገር መንግስቲ ንምምስራት ዝተገበረ ጻዕሪ እቲ ፕረዚደንት ኣባልነት ጥልያን ኣብ ሕብረት ኣዉሮጳ ዘይድግፍ ሕጹይ ፓሎ ሳቮና ሚኒስትር ፋይናንስ ኮይኑ ክሽየም ዝቐረበሉ ሕጹይነት ነጺጉዎዩ ሰልፊ ፋይፍ ስታር ምስ የማናይ ክንፊ ብምሕባር ልፍንታዊ መንግስቲ ንምጥያስ ፈተነ ክገብር ጸኒሑዩ ጥልያን ድሕሪ እቲ ኣብ ወርሒ መጋቢት ዝተኻየደ መረጻ መንግስቲ ዘይብላ ሃገር ኮይና ጸኒሓያ ኣብዚ ሕዚ እዋን ኮንቴ ካብ ሓላፍነቱ ዝወረደ እንትኾን ፕረዚደንት ማታሬላ ቐዳማይ ሚኒስትር ኮይኑ ክሽየም ግምት ምስ ዝተዉሃቦ በዓል ሞያ ስነ ቑጠባ ትካል ገንዘብ ዓለም ኣይ.ኤም.ኤፍ ዝነበረ ካርሎ ኮታረሊ ከምዝተዘራረበ ተሓቢሩ ምንጪ ስእሊ, EPA ጋዜጠኛ ቢቢሲ ጀምስ ሬይኖልድስ ግና ከምዚኦም ዝኣመሰሉ ነገራት ቐጻልነቶም ክንድቲ ዝድለ ከምዘይኾነ ብምግላጽ ኣብታ ሃገር ሓድሽ መረጻ ክካየድ ኣገዳሲ ከምዝኾነ ይዛረብ ኣብ ሞንጎ እቲ ፕረዚደንትን እቲ ሰልፊን ድማ ጥልያን ኣብ ሕብረት ኣዉሮጳ ክህልዋ ብዛዕባ ዝግባእ ቦታ ከቢድ ክትዕ ዓሲሉዩ ዘሎ እቲ ግብረ መልሲ እንታይ ይመስል? 